OpenLLM-France/wikimedia huggingface dataset:
# Nicky Byrne

Nicholas Bernard James Adam Byrne (Dublín, Irlanda, 9 d'octubre de 1978) és un cantautor irlandès, presentador de ràdio i TV, exjugador de futbol i, sobretot, conegut per haver estat membre de la boysband Westlife. Byrne és casat des del 2003 amb Georgina Ahern, filla més gran del primer ministre irlandès Birtie Ahern. És, endemés, cunyat de la romancista Cecelia Ahern. L'any 2016 participà en el Festival d'Eurovisió representant el seu país amb la cançó "Sunlight".

## Biografia

Nicky naix el 9 d'octubre del 1978, germà mitjà d'una família nombrosa. A partir dels 7 anys comença a jugar al Home Farm Football Club a Dublín. Allí aconsegueix vèncer duranta l'adolescència el "Young European Keeper of The Year". Fou en aquesta etapa de la seua vida on conegué la Gerogina Ahem a l'escola. Als 15 anys és contractat pel Leeds United com a porter. Degut a la seva alçada no va poder continuar amb el Leeds, fet que l'obligà a reprendre els Leaving Certificate (CCSEs). Tanmateix, és en aquesta etapa en què crea la seva pròpia empresa "Father and Son", una empresa de karaoke. Es va donar a conèixer cantant per diferents pubs cançons de Boyzone fins que se li va presentar l'oportunitat del càsting mitjançant el qual en sortiria la boysband Westlife. Triat, l'ascens és a partir de llavors frenètic.

### Membre de Westlife

En tant que membre de Westlife el grup va aconseguir ser èxit a Irlanda amb més de 44 milions d'àlbums i singles venuts. Ha estat l'únic grup de la història britànica i irlandesa en tenir els seus primers senzills en el número u de les llistes dels àlbums més venuts. Al món, el grup ha estat èxit irrefutable a Alemanya, Suècia, Austràlia, Noruega, Mèxic, Japó, Espanya, Estats Units, França,... Les seves cançons es van col·locar al capdamunt de la Billboard Hot 100.

### Televisió i ràdio

Després que se separés el grup, Byrne es va dedicar a la presentació de programes de televisió i de ràdio. Recentment, ha representat Irlanda al Festival d'Eurovisió del 2016.

## Referències

* 1 2 http://www.eurobloc.cat/?p=1703
* ↑ http://www.chroniclelive.co.uk/whats-on-newcastle/music-gigs/2008/02/29/westlife-breaking-records-72703-20541413/
* ↑ http://www.theofficialcharts.com/chart-news/the-nations-favourite-westlife-tracks-revealed/
# Nicky Adler

Nicky Adler (nascut el 23 de maig de 1985 a Leipzig) és un exfutbolista alemany.

## Referències

* ↑ «Adler, Nicky» (en (alemany)). kicker.de. [Consulta: 9 gener 2010].

## Enllaços externs

* Estadístiques de carrera a fussballdaten.de (alemany)
# Néstor Kirchner

Néstor Carlos Kirchner Ostoic (Río Gallegos, 25 de febrer de 1950 - El Calafate, 27 d'octubre de 2010) va ser un polític i advocat argentí, pertanyent al Partit Justicialista i al Front per a la Victòria, 54è President de la Nació Argentina, càrrec que va exercir des del 25 de maig de 2003 fins al 10 de desembre de 2007. Va succeir Eduardo Duhalde, que havia de completar el mandat inconclús de Fernando de la Rúa però va renunciar abans de temps, pel que va exercir el seu mandat en els quatre anys corresponents a més dels pocs mesos restants del mandat inconclús de l'expresident radical. Kirchner va ser succeït el 2007 per la seva dona Cristina Fernández. En conseqüència, es va convertir en el primer primer cavaller de la història argentina.
Abans, havia estat intendent de Río Gallegos (1987-1991) i governador de la província de Santa Cruz (1991-2003). El 2009 va ser elegit diputat de la Nació Argentina per la Província de Buenos Aires, amb mandat des del 10 de desembre de 2009 fins al 10 de desembre de 2013. Des del 4 de maig de 2010 exercia com a secretari general de la Unió de Nacions Sud-americanes (Unasur).
Durant el seu govern, van ser anul·lades les lleis de Punt Final i d'Obediència Deguda. Fou succeït en el càrrec de president per la seva esposa, Cristina Fernández.
Morí el 27 d'octubre de 2010 en una clínica de la població argentina d'El Calafate, als 60 anys, a causa d'un atac de cor.

## Referències

* ↑ «Mor d'un atac de cor l'expresident argentí Néstor Kirchner». 3cat24.cat. Agència EFE, 27-10-2010. [Consulta: 27 octubre 2010].
* ↑ «S'ha mort l'ex-president argentí Néstor Kirchner». Vilaweb, 27-10-2010. [Consulta: 28 octubre 2010].
# Néstor García Canclini

Néstor García-Canclini (Argentina, 1939) és un antropòleg argentí contemporani. Ha tractat el tema de la postmodernitat i la cultura, prenent en compte una perspectiva llatinoamericana.
García-Canclini va estudiar lletres i es va doctorar el 1975 per la Universitat Nacional de La Plata i, tres anys després, amb una beca atorgada pel CONICET, es va doctorar per la Universitat de París. Va exercir la docència a la Universitat de La Plata (1966-1975) i a la Universitat de Buenos Aires (1974-1975). Des de 1990 és professor i investigador de la Universitat Autònoma Metropolitana, Unitat Iztapalapa, on dirigeix el Programa d'Estudis sobre Cultura.
Nestor García ha estat professor visitant de diverses universitats, entre elles les de Nàpols, Austin, Stanford, Barcelona, Buenos Aires i São Paulo.
Canclini ha estat un dels principals antropòlegs que ha tractat la postmodernitat i la cultura des de la perspectiva llatinoamericana. Un dels principals termes que ha encunyat és el de "hibridesa". Es tracta d'un concepte propi de qualsevol àmbit, però sobretot del cultural, donant pas al que avui entenem per gèneres híbrids, que són llocs d'intersecció entre el visual i el literari, el culte i el popular. Les "cultures híbrides", com les denomina, han estat "generades per les noves tecnologies comunicatives, pel reordenament del públic i el privat en l'espai urbà, i per la desterritorialització dels processos simbòlics". Un exemple d'això són els grups musicals contemporanis que barregen o juxtaposen corrents globals com el pop amb ritmes autòctons o tradicionals.

## Obres

Entre els seus llibres, traduïts a diverses llengües, destaquen:
* Arte popular y sociedad en América Latina, Grijalbo, México, 1977
* La producción simbólica. Teoría y método en sociología del arte, Siglo XXI, México, 1979
* Las culturas populares en el capitalismo, Nueva Imagen, México, 1982
* ¿De qué estamos hablando cuando hablamos de lo popular?, CLAEH, Montevideo, 1986
* Cultura transnacional y culturas populares (ed. con R. Roncagliolo), Ipal, Lima, 1988
* Culturas híbridas. Estrategias para entrar y salir de la modernidad, Grijalbo, México, 1990
* Cultura y Comunicación: entre lo global y lo local, Ediciones de Periodismo y Comunicación.
* Las industrias culturales en la integración latinoamericana
* La globalización imaginada, Paidós, Barcelona, 1999
* Latinoamericanos buscando lugar en este siglo, Paidós, Buenos Aires, 2002

## Referències

* ↑ «Néstor García Canclini». web. Centre de Cultura Contemporània de Barcelona (CC-BY-SA via OTRS). [Consulta: 10 març 2016].
* 1 2 «Néstor García Canclini» (en castellà). Políticas culturales. UACM. Arxivat de l'original el 2012-11-08. [Consulta: 12∕9∕2011].
# Odawara

Odawara (小田原市) és una ciutat situada a la prefectura de Kanagawa, Japó.
El juny de 2013, es va estimar que la ciutat tenia 196,922 habitants i una densitat de 1730 habitants per km². La seva àrea total és de 114.09 km².

## Ciutats germanes

* - Nikko, Tochigi, des del 19 de desembre de 1980
* - Kishiwada, Osaka, des del 26 de juny de 1968
* - Chula Vista, Califòrnia, EUA, des del 8 de novembre de 1981
* - Manly, Austràlia, des de 1991
* - Shenzhen, Xina, des del 4 de febrer de 1993

## Bibliografia

* Hammer, Joshua. (2006). Yokohama Burning: The Deadly 1923 Earthquake and Fire that Helped Forge the Path to World War II. New York: Simon & Schuster. ISBN 0-7432-6465-7; ISBN 978-0-7432-6465-5

## Enllaços externs

* Web oficial (japonès)
# Núria Vilarrubla i Garcia

Núria Vilarrubla Garcia (la Seu d'Urgell, Alt Urgell, 9 de març de 1992) és una piragüista olímpica catalana especialitzada en eslàlom d'aigües braves.
Membre del Club Cadí Canoë-Kayak, va començar a competir internacionalment l'any 2009. En categoria sub-23, va assolir dos campionat d'Europa (K1 i C1 per equips) i dos campionats del Món (C1 i C1 per equips). En categoria absoluta, va especialitzar-se en la modalitat C1 i C1 per equips, aconseguint una medalla d'argent i una de bronze als Campionats del Món i sis medalles, dues d'or, una d'argent i tres de bronze, als Campionats d'Europa. També va aconseguir triomfs a diverses proves de la Copa del Món i va competir als Jocs Olímpics de Tokio 2020.

## Palmarès

* 1 medalla d'argent als Campionats del Món en C1 per equips: 2019
* 1 medalla de bronze als Campionats del Món en C1: 2015
* 1 medalla d'or als Campionats d'Europa en C1 per equips: 2015
* 1 medalla d'or als Campionats d'Europa en C1: 2016
* 1 medalla d'argent als Campionats d'Europa en C1: 2019
* 2 medalles de bronze als Campionats d'Europa en C1: 2013, 2015
* 1 medalla de bronze als Campionats d'Europa en C1 per equips: 2018

## Referències

* ↑ Entrevista amb Núria Vilarrubla al programa L'ofici de viure, de TV3, 7-07-2021. [Consulta: 23-01-2022].
* ↑ «Un ‘gerrymandering’ olímpic al Pirineu», Vicent Partal, VilaWeb, 23-01-2022. [Consulta: 23-01-2022].
* ↑ Núria Vilarrubla al Facebook. [Consulta: 23-01-2022].
* ↑ «Núria Vilarrubla i Garcia». Enciclopèdia de l'esport català. Barcelona: Grup Enciclopèdia Catalana. - aquí se la descriu com a palista d'aigües braves catalana, on «palista» resulta sinònim de «piragüista» - vegeu el Cercaterm del TERMCAT.
* ↑ «#Tòquio2020 | Comencen els Jocs Olímpics, amb la presència de Núria Vilarrubla i Mònica Doria a la competició de canoa eslàlom», RàdioSeu, 23-07-2021. [Consulta: 23-01-2022].
* ↑ «#Tòquio2020 | Núria Vilarrubla, 8a i diploma olímpic en el seu debut als Jocs», RàdioSeu, 29-07-2021. [Consulta: 23-01-2022].
* ↑ «Núria Vilarrubla obté l'or a la prova alemanya de la Copa del Món». Regió7, 01-09-2019. [Consulta: 16 setembre 2020].
* ↑ Noguer, I.; Malla, A.; Viladegut, A. «Aquests són tots els esportistes catalans dels Jocs Olímpics de Tòquio». El Nacional, 24-07-2021. [Consulta: 3 agost 2021].
* ↑ «#Tòquio2020 | Núria Vilarrubla, 8a i diploma olímpic en el seu debut als Jocs». Ràdio Seu, 29-07-2021. [Consulta: 4 febrer 2022].

## Enllaços externs

* «Núria Vilarrubla i Garcia». Enciclopèdia de l'esport català. Barcelona: Grup Enciclopèdia Catalana.
* Fitxa de Nuria Vilarrubla - canoeslalom.net (anglès)
* Entrevista amb Núria Vilarrubla al programa L'ofici de viure, de TV3, 7-07-2021.
# Níjni Otrojki

Níjni Otrojki (en (ucraïnès): Нижні Отрожки, en rus: Нижние Отрожки, Níjnie Otrojki) és un poble de la República Autònoma de Crimea a Ucraïna, que el 2014 tenia 118 habitants. Pertany al districte rural de Djankoi.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Norðtoftir

Norðtoftir [ˈnoːʂˌtɔftɪɹ] és un poble situat a la costa est de l'illa de Borðoy, a les illes Fèroe. Forma part del municipi de Hvannasund. L'1 de gener del 2021 tenia només 2 habitant. El seu nom significa "ruïnes del nord".
La localitat es troba a la costa est de l'illa de Borðoy, sobre les aigües de l'estret de Hvannasund, al sud els pobles de Norðdepil i Depil. A l'oest de Norðtoftir hi ha el cims del Depilsknúkur (681 m) i del Lokki (755 m), la muntanya més alta de l'illa. Als anys 1960 es van obrir els túnels Hvannasundstunnilin i Árnafjarðartunnilin, que van connectar l'est aïllat de l'illa de Borðoy amb la badia d'Árnafjørður, Klaksvík i, d'aquí, amb la resta de l'arxipèlag.
Norðtoftir surt esmentat en un document per primera vegada el 1584. L'escriptor danès Herman Bang va residir ocasionalment al poble, on hi va escriure algunes de les seves obres.

## Referències

* ↑ «Statistical Database» (en anglès). Statbank. Arxivat de l'original el 2020-11-30. [Consulta: 11 setembre 2021]. «Base de dades estadística de les Illes Fèroe»
* ↑ «Mapa de les Illes Fèroe» (en danès). Trap Danmark. [Consulta: 12 desembre 2019].
* ↑ «Fjøll» (en feroès). Arxivat de l'original el 2011-07-20. [Consulta: 12 desembre 2019]. «Llista de muntanyes de les Fèroe per alçada.»
* ↑ «Mapa de les Fèroe» (en danès). Trap Danmark. [Consulta: 12 desembre 2019].
* ↑ «Bygdir, sum síggjast at hava verið um leið ár 1584-1630, men sum kunnu vera eldri» (en feroès). Heimabeiti. Arxivat de l'original el 2015-07-15. [Consulta: 12 desembre 2019].

## Vegeu també

* Llista de municipis de les Illes Fèroe.
* Llista de túnels de les Illes Fèroe.

## Enllaços externs

* Web de l'Ajuntament de Hvannasund. (feroès)
# Nostra Aetate

La declaració Nostra Aetate (en català: El nostre temps) constitueix un dels documents capdavanters del Concili Vaticà II, el contingut tracta sobre les relacions de l'església amb les religions no cristianes. Va ser aprovada per 2.221 vots contra 88, el 28 d'octubre de 1965.
La declaració Nostra aetate va deure les vicissituds de la seva confecció i aprovació, a un dels diversos temes que tracta: l'actitud de l'Església catòlica davant els jueus, que va donar ressò mundial a aquest document de gestació tan laboriosa, que va arribar fins i tot a produir obstacles dins de la pròpia Aula conciliar.Es considera que va establir bases noves en les relacions dels catòlics amb els jueus, els musulmans, els budistes, els hinduistes, i els altres creients, de les altres religions no cristianes.

## Referències

* 1 2 Concilio Vaticano II. «Declaración sobre las relaciones de la Iglesia con las religiones no cristianas». A: Documentos del Vaticano II. 31ª. Madrid: Biblioteca de Autores Cristianos, 1976, p. 611-618. ISBN 84-220-0010-5.
# OpenEmbedded

OpenEmbedded és un marc d'automatització de compilació i un entorn de compilació creuada utilitzat per crear distribucions de Linux per a dispositius incrustats. El marc OpenEmbedded és desenvolupat per la comunitat OpenEmbedded, que es va establir formalment l'any 2003. OpenEmbedded és el sistema de compilació recomanat del projecte Yocto, que és un grup de treball de la Fundació Linux que ajuda les empreses comercials en el desenvolupament de sistemes basats en Linux per a productes incrustats.
El sistema de compilació es basa en "receptes" de BitBake, que especifiquen com es construeix un paquet determinat, però també inclouen llistes de dependències i ubicacions de codi font, així com instruccions sobre com instal·lar i eliminar un paquet compilat. Les eines d'OpenEmbedded utilitzen aquestes receptes per obtenir i pegar el codi font, compilar i enllaçar binaris, produir paquets binaris (ipk, deb, rpm) i crear imatges d'arrencada.
Històricament, la col·lecció de receptes d'OpenEmbedded s'emmagatzemava en un únic repositori i les metadades s'estructuraven en una forma que ara s'anomena "OpenEmbedded-Classic". L'any 2010, s'havia fet cada cop més difícil gestionar el nombre cada cop més gran de receptes. Per resoldre això, les metadades de la recepta es van dividir en diverses capes. La capa més baixa, que inclou metadades independents de la plataforma i de la distribució, s'anomena "OpenEmbedded-Core". Les instruccions específiques de l'arquitectura, de l'aplicació i de la distribució s'apliquen a les capes de suport de destinació adequades que poden substituir o complementar les instruccions de les capes inferiors. A més, els canvis a les receptes de la capa central ara es gestionen amb un model d'extracció: en lloc de confirmar els seus canvis directament al dipòsit (com era el cas anterior), els desenvolupadors ara envien els seus pedaços a la llista de correu. Els pedaços, si s'aproven, es fusionen (treuen) per un responsable.
El marc OpenEmbedded es pot instal·lar i actualitzar automàticament mitjançant Git.

## Referències

* ↑ Brake, Cliff (2015), "Welcome to OpenEmbedded", OpenEmbedded Wiki, Blacksburg, VA: openembedded.org.
* ↑ «Beginners Guide Yocto OpenEmbedded Recipe | wolfSSL Embedded SSL» (en anglès). https://www.wolfssl.com.+[Consulta: 12 novembre 2022].
* 1 2 Eggleton, Paul (2015), "OpenEmbedded-Core", OpenEmbedded Wiki, Blacksburg, VA: openembedded.org.
* ↑ Brake, Cliff (2015), "Welcome to OpenEmbedded", OpenEmbedded Wiki, Blacksburg, VA: openembedded.org.
# Ogur

Ogur (en rus: Огур) és un poble del krai de Krasnoiarsk, a Rússia, que en el cens del 2010 tenia 682 habitants. Pertany al districte de Balakhtà.

## Referències

* ↑ «Чистопольский сельсовет на официальном портале Красноярского края». Arxivat de l'original el 2012-05-24. [Consulta: 26 març 2020].
# Organocarbonat

Un organocarbonat (carbonat orgànic o èster carbonat) és un èster d'àcid carbònic. Aquest grup funcional consta d'un grup carbonil flanquejat per dos grups alcoxi. L'estructura general d'aquests carbonats és R$_1$O(C=O)OR₂ i estan relacionats amb èsters R$_1$O(C=O)R i èters R$_1$OR₂ i també amb els carbonats de la química inorgànica.
Els monòmers de policarbonats estan enllaçats amb grups carbonats i aquests es fan servir, per exemple, en lents de contacte, compact discs i vidres a prova de bala. Altres organocarbonats més petits es fan servir com solvents.

## Tipus

Els organocarbonats es poden dividir en tres categories segons les seves estructures. La primera i general és el carbonar dialquil o diaril que comprèn un grup carbonat amb dos substituents. Els memebres més senzills d'aquesta classe inclouen el dimetil carbonat i el difenil carbonat:
* Dimetil carbonat
* Difenil carbonat
En lloc d'un R-grup terminal alquil o aril, dos grups carbonat es poden enllaçar a un grup bifuncional alifàtic o aromàtic. Per exemple, poli(propilen carbonat) i poli(bisfenol A carbonat) (Lexan):
* Poli(propilen carbonat)
* Poli(bisfenol A carbonat) (Lexan)
Alternativament, els grups carbonats es poden enllaçar per un pont de 2- o 3-carbonis, com substituents etilen carbonat i trimetilen carbonat; per exemple, CH₃ per propilen carbonat:
* Etilen carbonat
* Trimetilen carbonat

## Preparació

Hi ha dues formes principals de preparació del organocarbonats: la reacció d'un alcohol (o fenol) amb fosgen (fosgenació), i la reacció d'un alcohol amb monòxid de carboni i un oxidant (carbonilació oxidativa). Altres organocarbonats després es poden preparar per transesterificació.

## Ús com solvents

Un gran nombre d'organocarbonats es fan servir com solvents. Un exemple és el propilen carbonat. Com a avantatge té la seva baixa ecotoxicitat i la bona biodegradabilitat.

## Ús en bateries

Els organocarbonats es fan servir com solvent en bateries de liti; degut a la seva lata polaritat que pot dissoldre les sals de liti.

## Referències

* ↑ Hans-Josef Buysch. Ullmann's Encyclopedia of Industrial Chemistry (en anglès). Weinheim, Alemanya: Wiley-VCH, 2005. DOI 10.1002/14356007.a05_197. «Carbonic Esters»
* ↑ doi:10.1021/cr900393d
# Llista de gèneres de pisàurids

Aquesta és la llista de gèneres de pisàurids, una família d'aranyes araneomorfes. Conté la informació recollida fins al 2 de novembre de 2006 i hi ha citats 52 gèneres i 328 espècies; el gènere més nombrós és Dolomedes amb 99 espècies. Es poden trobar per tot el món, excepte a la zona desèrtica del Sàhara i Aràbia, a la punta meridional d'Amèrica del Sud i a la franja més septentrional del planeta.
La següent classificació està basada en la categorització en subfamílies recollides per Joel Hallan en el seu Biology Catalog.

## Subfamílies i gèneres
### Pisaurinae

Simon, 1890
   * Afropisaura Blandin, 1976
   * Architis Simon, 1898
   * Caripetella Strand, 1928
   * Charminus Thorell, 1899
   * Chiasmopes Pavesi, 1883
   * Cispius Simon, 1898
   * Cladycnis Simon, 1898
   * Dendrolycosa Doleschall, 1859
   * Euprosthenops Pocock, 1897
   * Euprosthenopsis Blandin, 1974
   * Eurychoera Thorell, 1897
   * Maypacius Simon, 1898
   * Paracladycnis Blandin, 1979
   * Perenethis L. Koch, 1878
   * Phalaeops Roewer, 1955
   * Pisaura Simon, 1885
   * Pisaurina Simon, 1898
   * Polyboea Thorell, 1895
   * Ransonia Blandin, 1979
   * Rothus Simon, 1898
   * Staberius Simon, 1898
   * Stoliczka O. P.-Cambridge, 1885
   * Tetragonophthalma Karsch, 1878
   * Thalassiopsis Roewer, 1955
   * Voraptipus Roewer, 1955
   * Vuattouxia Blandin, 1979
   * Walrencea Blandin, 1979

### Thalassiinae

   * Archipirata Simon, 1898
   * Dolomedes Latreille, 1804
   * Eucamptopus Pocock, 1900
   * Hesydrimorpha Strand, 1911
   * Ilipula Simon, 1903
   * Megadolomedes Davies & Raven, 1980
   * Nukuhiva Berland, 1935
   * Papakula Strand, 1911
   * Thalassius Simon, 1885
   * Thaumasia Perty, 1833
   * Tinus F. O. P.-Cambridge, 1901

### Incertae sedis

   * Bradystichus Simon, 1884
   * Campostichommides Strand, 1911
   * Cispinilus Roewer, 1955
   * Conakrya Schmidt, 1956
   * Dianpisaura Zhang, Zhu & Song, 2004
   * Eopisaurella Petrunkevitch, 1958 † (fòssil)
   * Esuritor Petrunkevitch, 1942 † (fòssil)
   * Hygropoda Thorell, 1894
   * Hypsithylla Simon, 1903
   * Inola Davies, 1982
   * Nilus O. P.-Cambridge, 1876
   * Qianlingula Zhang, Zhu & Song, 2004
   * Tallonia Simon, 1889
   * Tapinothele Simon, 1898
   * Tapinothelella Strand, 1909
   * Tapinothelops Roewer, 1955

## Referències

* The World Spider Catalog, V7.5

## Vegeu també

* Licosoïdeu
* Llista d'espècies de pisàurids
* Classificació de les aranyes
# Careproctus steini

Careproctus steini és una espècie de peix pertanyent a la família dels lipàrids.

## Hàbitat

És un peix marí i batidemersal que viu entre 429 i 583 m de fondària.

## Distribució geogràfica

Es troba al Pacífic sud-oriental (Xile) i l'oceà Antàrtic (l'illa Elefant a les illes Shetland del Sud).

## Observacions

És inofensiu per als humans.

## Referències

* ↑ Krøyer H. N., 1862: Nogle Bidrag til Nordisk ichthyologi. Naturhist. Tidsskr. Kjøbenhavn (Ser. 3) v. 1. 233-310.
* ↑ uBio (anglès)
* ↑ Andriàixev, A. P. & Prirodina, V. P., 1990. Notes of the first records of liparid fishes of the genus Careproctus (Liparididae) from the coasts of the Antarctic continent with descriptions of three new species. Uo (Japanese Society of Ichthyology) Núm. 39: 1-14.
* ↑ The Taxonomicon (anglès)
* 1 2 3 FishBase (anglès)
* ↑ Andriàixev, A. P., 1998. A review of recent studies of Southern Ocean Liparidae (Teleostei: Scorpaeniformes). Cybium 22(3):255-266.
* ↑ Txernova, N. V.; Stein, D. L.; Andriàixev, A. P «Family Liparidae (Scopoli, 1777) snailfishes» (en anglès). California Academy of Sciences Annotated Checklists of Fishes, 31, 72, 2004.
* ↑ Pequeño, G., 1997. Peces de Chile. Lista sistemática revisada y comentada: addendum. Rev. Biol. Mar. Oceanogr. 32(2):77-94.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Unione Sportiva Ancona 1905

La Unione Sportiva Ancona 1905, coneguda fins al 2010 com a Associazione Calcio Ancona, és un equip italià de futbol de la ciutat d'Ancona.

## Història
### AC Ancona

El març de 1905 nasqué l'Unione Sportiva Anconitana. L'any 1927 es fusionà amb el S.E.F. Stamura naixent la Società Sport Ancona. Dos anys més tard adoptà el nom S.S. Anconitana. Una nova fusió el 12 de juliol de 1932 amb el S.S. Emilio Bianchi donà vida a l'U.S. Anconitana-Bianchi.
Finalitzada la II Guerra Mundial es va desfer la unió amb l'Emilio Bianchi i el club recuperà el nom U.S. Anconitana. El juliol de 1982 adoptà el nom Ancona Calcio.
El 2004 pateix una fallida econòmica i el club es refunda com a Associazione Calcio Ancona.

### US Ancona 1905

Una nova fallida el 2010 portà a la desaparició i a una nova refundació a partir del club S.S. Piano San Lazzaro (entitat fundada el 1948) sota la denominació Unione Sportiva Ancona 1905.

## Palmarès

* Serie C: 5
** 1936-1937, 1941-1942, 1949-1950, 1981-1982, 1987-1988
* Coppa Italia Centrale: 1
** 1938-39

## Referències

* ↑ Fallita cordata per salvare l'Ancona

## Enllaços externs

* Unione Sportiva Ancona 1905 - Lloc web oficial